[{"text_idx": "#000000", "text": "Nii, et see ei oleks valus!"}, {"text_idx": "#000001", "text": "Kurguvalu ko\u0303ige tavalisem po\u0303hjus on viiruslik faru\u0308ngiit (kurgu limaskesta po\u0303letik) ja pa\u0308ris tihti ka tonsilliit (kurgumandlite po\u0303letik, mille po\u0303hjustavad tihtipeale Epstein-Barri viirus ja A-grupi streptokokid; ta\u0308napa\u0308eval on harvem po\u0303hjus difteeria). [1] Samuti tuleb mainida ka reflukshaigust, mille puhul satub a\u0308rritav maohape kurku ja po\u0303hjustab seal po\u0303letikku, ebamugavus- ja pitsitustunnet. [2]"}, {"text_idx": "#000002", "text": "Inimese kurk on jaotatud kolmeks osaks: nina-, suu- ja ko\u0303riosa, mis u\u0308hendavad kahte elundisu\u0308steemi: seedetrakti ja hingamisteid (joonis). Kurgul on kaks olulist elu sa\u0308ilitavat funktsiooni: hingamine ja neelamine. [3]"}, {"text_idx": "#000003", "text": "See on ko\u0303ige sagedasem kurguvalu po\u0303hjus noortel ja lastel, kuid ta\u0308iskasvanutel esineb a\u0308ge viiruslik faru\u0308ngiit peamiselt umbes 40-aastaselt. Mida vanemaks me saame, seda va\u0308iksem on haigestumise vo\u0303imalus. Faru\u0308ngiidi klassikaline su\u0308mptom on su\u0308venev kurguvalu neelamisel. A\u0308geda po\u0303letiku tagaja\u0308rjel tekib tavaliselt kaela lu\u0308mfiso\u0303lmede suurenemine."}, {"text_idx": "#000004", "text": "A\u0308geda faru\u0308ngiidi ko\u0303ige sagedasemad po\u0303hjustajad on viirused: (rohkem levinud) adenoviirus, rinoviirus, koronaviirus (ka SARS-CoV-2), (harvem levinud) enteroviirused, A- ja B-gripiviirused, paragripiviirus ja respiratoorne su\u0308ntsu\u0308tiaalviirus."}, {"text_idx": "#000005", "text": "Tavaliselt pole kurguvalu ainus su\u0308mptom, esineda vo\u0303ib ka kinnine nina, ko\u0308ha, va\u0308simus, ka\u0308he ha\u0308a\u0308l, valu ning ebamugavustunne ko\u0303rvades vo\u0303i ninako\u0303rvalurgetes. Kehatemperatuur ei u\u0308leta tavaliselt 37.5 \u00b0C, va\u0308lja arvatud gripi vo\u0303i COVID-19 puhul. [4]"}, {"text_idx": "#000006", "text": "Kuidas leevendada kurguvalu? Kui tegemist on viirusest po\u0303hjustatud faru\u0308ngiidiga (ku\u0308si perearstilt), on ravi valu ja ebamugavuste va\u0308hendamiseks ainult su\u0308mptomaatiline. Tarbida tuleb rohkelt vedelikku (vesi, tee, puljong), kuid valuvaigisteid vo\u0303etakse ainult vastavalt ettekirjutatud annustele ja apteekri soovitustele. Ko\u0308hakommid, pastillid vo\u0303i pihustid on kurguvalu leevendamiseks paikselt kasulikud. Tuleb meeles pidada, et viiruse puhul ei ole vaja vo\u0303tta antibakteriaalseid ravimeid! [5]"}, {"text_idx": "#000007", "text": "Angiin ehk kurgumandlipo\u0303letik vo\u0303ib olla ka viiruslikku pa\u0308ritolu, kuid kui esineb to\u0303sine ja a\u0308ge kurguvalu, palavik, mandlitele tekkinud katt, ma\u0308rkimisva\u0308a\u0308rselt suurenenud kaela lu\u0308mfiso\u0303lmed, peaks arvestama ka bakteriaalse infektsiooni vo\u0303imalusega (ko\u0303ige sagedamini A-ru\u0308hma streptokokk). Lastel ta\u0308heldatakse lisaks u\u0308lalnimetatud su\u0308mptomitele sageli ka maasikapunast keelt; kehal ja suulael vo\u0303ib esineda lo\u0308o\u0308ve. Ravi peamised po\u0303himo\u0303tted: arsti poolt va\u0308lja kirjutatud antibakteriaalne ravim ja su\u0308mptomeid leevendav ravi, nagu viirusliku faru\u0308ngiidi korral. [4; 5]"}, {"text_idx": "#000008", "text": "Alati tuleb meeles pidada, et mandlitel olev katt ei pruugi olla po\u0303hjustatud ainult streptokokist. Kui mandlitele ilmub kurgus kiiresti leviv hall katt (paks, nahalaadne, kahvatuhall ja kraapides veritseb), vo\u0303ib olla tegu difteeriaga. Sel juhul on vaja erakorralist abi, sest ravimata haigus on surmav. Kuna La\u0308tis vaktsineeritakse difteeria vastu juba alates kahest elukuust, on suurem risk haigestuda vaktsineerimata inimestel, alla ku\u0308mneaastastel lastel ja u\u0308le ku\u0308mne aasta tagasi vaktsineeritutel. [4; 6]"}, {"text_idx": "#000009", "text": "Mo\u0303nikord ei saa kurguvalu seostada nohu ega bakteriaalse nakkusega. Kui kurguvalu pikka aega ei kao ning raseduse ajal ilmneb ebamugavustunne ja valu, on su\u0308u\u0308dlaseks magu."}, {"text_idx": "#000010", "text": "Reflukshaiguse tu\u0308u\u0308pilised su\u0308mptomid on rinnaku taga esinev po\u0303letustunne ja regurgitatsioon (toidu tagasiheide pa\u0308rast maos olemist ja maomahlaga segunemist so\u0308o\u0308gitorru vo\u0303i suhu). Tesised su\u0308mptomid vo\u0303ivad olla: kurgupitsitus, su\u0308ljeeritus, krooniline ko\u0308ha, ha\u0308a\u0308leka\u0308hedus, iiveldus."}, {"text_idx": "#000011", "text": "Tavaelus ei va\u0308ljendu su\u0308mptomid nii selgelt ja seeto\u0303ttu ei suuda arst kohe kindlaks teha, kas kurguvalu po\u0303hjus on reflukshaigus. Abiks on mitmed la\u0308bivaatuse meetodid; levinum neist on fibrogastroduodenoskoopia (FGS), kus spetsiaalse peene toru abil uuritakse so\u0308o\u0308gitoru ja mao sisemust, samuti tehakse spetsiifilisi biopsia analu\u0308u\u0308se."}, {"text_idx": "#000012", "text": "Veel u\u0308ks diagnostiline (ja samas ka ravi-) meetod on prootonpumba inhibiitorite kasutamine (raseduse puhul peab mis tahes ravimi kasutamist koosko\u0303lastama oma arstiga!). Kui prootonpumba inhibiitori o\u0303igel ja sobivas annuses kasutamisel kurguvalu ja muud su\u0308mptomid kaovad vo\u0303i va\u0308henevad, oleme o\u0303igel teel ja ravi tuleks ja\u0308tkata vastavalt arsti soovitustele! [7]"}, {"text_idx": "#000014", "text": "Astelpaju (Hippophae rhamnoides) mahla kontsentraat"}, {"text_idx": "#000015", "text": "Ta\u0308helepanu! Tegemist on ravimiga. Enne ravimi tarvitamist lugege ta\u0308helepanelikult pakendis olevat infolehte.\nKaebuste pu\u0308simise korral vo\u0303i ravimi ko\u0303rvaltoimete tekkimisel pidage no\u0303u arsti vo\u0303i apteekriga."}, {"text_idx": "#000016", "text": "Miks see tekib ja millist tu\u0308u\u0308pi valu on olemas?\nEsmaabi \u2013 kui on valus!"}, {"text_idx": "#000017", "text": "Miks see tekib ja millist tu\u0308u\u0308pi valu on olemas?"}, {"text_idx": "#000018", "text": "Esmaabi \u2013 kui on valus!"}, {"text_idx": "#000020", "text": "Palume teid ravimite kasutamise osas no\u0303u pidama arsti vo\u0303i apteekriga. Lugege hoolikalt kasutusjuhendit vo\u0303i pakendil olevat infolehte."}, {"text_idx": "#000021", "text": "Ko\u0303ik valu kohta \u2013 valu tu\u0308u\u0308bid ja ravi \u2013 valuvastu.ee"}, {"text_idx": "#000025", "text": "Teva ravimiohutuse ja\u0308relevalve andmekaitse eeskiri"}]